Die Here werk op Bonatuurlike Maniere – Homebase TV
Die Here werk op Bonatuurlike…
Ons het in AGS kerk aanbid van kinsbeen af. Ons is gedoop en was betrokke in Sondagskool, ek was sekretaresse en tesourier.
Ons het verhuis na Noord-Wes (Brits) en het vir baie lank nie kerk gegaan nie. Eerstens ons het deur baie dinge wat gebeur het nie meer belang gestel in kerk nie. Ons het ook baie vêr van ‘n kerk gebly op ‘n kleinhoewe.
My man het sy werk verloor en was genoodsaak om te verhuis na Noord Kaap (Lime Acres) vir beter werk as kontrakteur vir Barlow’s.
Met ñ gesukkel om die Dstv skottel in te stel kry ons ñ man wat ons kom help met die instel daarvan. Ek vra hom toe, dat ek gehoor het van Kruiskyk TV hoe vang mens dit op. Hy stel toe dit in en ons heel gelukkig en kyk toe die kanaal.
September 2011 kry my man vaste werk op ñ myn in Postmasburg, ons verhuis toe Postmasburg toe.
Om ‘n lang storie kort te maak, my dogter Marinda speel met die Dstv remote en kom op Homebase TV kanaal af. My man roep my en sê ek moet gou kom kyk hier’s nog ñ Afrikaanse kerk kanaal. Ons begin toe elke dag die kanaal dophou.
Na verloop van tyd kom Reinhardt se preke op en ons kyk, maar ek sê vir Leon die ou weet nie waarvan hy praat nie. Want alles is vir ons Grieks. Veral toe hy van die Hel praat.
So het tyd verby gegaan, maar ons bly kyk. Naderhand begin dit sin maak. Na ons begin belangstelling toon begin ons om saam Homebase bybelstudies te doen.
Na 2 jaar gaan ons deur die doopwater in meer waarheid volgens die skrif. Nooit gedink dit sou met ons gebeur nie, maar die Here werk op bonatuurlike maniere.
Prys die Here, vandag is ons nie spyt dat ons na daai man gekyk “wat nie weet wat hy sê nie”, hy was reg en ons geniet nogsteeds Homebase.
PreviousPrevious post:Die Here het die Skille van my Oë laat AfvalNextNext post:I Thank God for Homebase TV